钦定古今图书集成/明伦汇编/闺媛典/第001卷 > 《释名》 > 《释亲属》
## 钦定古今图书集成/明伦汇编/闺媛典/第001卷 > 《释名》 > 《释亲属》

父之姊妹曰“姑。”“姑”，故也，于已为久故之人也。

《姊》，积也。犹日始出积时多而明也。

《妹》，昧也，犹日始入历，时少尚昧也。

姑谓兄弟之女为侄。侄，迭也，共行事夫更迭进御也。
夫之父曰舅。舅，久也，久老称也。

夫之母曰“姑”，亦言故也；

“姊妹之子曰‘出’”，出嫁于异姓而生之也。

“妻之姊妹曰娣。”娣，弟也。言与己妻相长弟也。

母之姊妹曰“姨”，亦如之。《礼》谓之从母。为娣而来，则从
母列也。故虽不来，犹以此名之也。

姊妹互相谓夫曰“私。”言于其夫兄弟之中，此人与己
姊妹有恩私也。

妾谓夫之嫡妻曰“女君。”夫为男君，故名其妻曰“女君”
也。

《嫂》，叟也。叟，老者称也。叟，缩也。人及物老，皆缩小于旧
也。

夫之兄曰公。公，君也；君，尊称也。俗间曰《兄。章》章，灼也，
章灼，敬奉之也。又曰：兄忪是己所敬，见之怔忡，自肃
齐也。俗或谓舅曰“章”，又曰忪，亦如之也。

“少妇谓长妇曰姒。”言其先来己所，当法似也。

长妇谓少妇曰娣。娣，弟也。己后来也。或曰“先后。”以来，
先后之第也。青徐人谓长妇曰“稙。”长禾苗先生者曰
稙，取名于此也。荆豫人谓长妇曰“熟。”熟，祝也。祝，始也。
天子之妃曰后。后，后也，言在后不敢以副言也。
诸侯之妃曰夫人，夫，扶也，扶助其君也。

卿之妃曰“内子。”子，女子也。在闺门之内，治家也。
大夫之妃曰“命妇。”妇，服也，服家事也。夫受命于朝，妻
受命于家也。

士庶人曰妻。妻，齐也。夫贱不足以尊称，故齐等言也。
天子妾有嫔，嫔，宾也。诸妾之中见宾，敬也。

妾，接也。以贱见接，幸也。

“侄娣曰媵。”媵，承事嫡也。

“无夫曰寡。”寡，踝也。踝踝，单独之言也。